ההשראות לסדרת בבילון 5
השפעה תרבותית > שר הטבעות

רבים מהאלמנטים אשר נמצאים בסדרה נראים כאילו הם לקוחים מסדרת ספריו של ג'.ר.ר. טולקין, "שר הטבעות". כך למשל, בחלק הראשון "אחוות הטבעת", רפאי הטבעת מופיעים לראשונה כיחידים ולאחר מכן כקבוצה; כך הדבר קורה ב"בבילון 5" עם "הצללים", וסטרזינסקי עצמו אישר זאת. בנוסף, המסתורין האופף את הכוח האפל שקרוי "הצללים" מוזכר ביראה ובפחד, בדיוק כשם ששמו של סאורון מוזכר כך.
ההתייחסות המובהקת ביותר לספרו של טולקין היא הסיירים, ששמם ומשימתם דומים לאלה של שומרי היערות של הדונאדין. שניהם מתפקדים כמסדרים סודיים שמטרתם שמירת הסדר, ושניהם מונהגים בידי דמויות בין-גזעיות - אראגורן בעל דם של בני אנוש, עלפים והמיאר; ודלן - חצי בת-אנוש וחצי מינברית. כשם שחתונתם של אראגורן וארוון איחדה בין בני האדם לבני הלילית, אשר בשניהם זרם דם בעורקיהם, כך גם חתונתם של ג'ון שרידן ודלן איחדה בין בני האדם למינברים, שחלקו בנשמותיהם.
הקוד המוסרי לפיו חיים הסיירים ביקום "בבילון 5":
| --- | --- |
  אנו הולכים במקומות חשוכים שאף אחד אחר לא יכנס בהם. אנו עומדים על הגשר, ואף אחד לא יעבור.  — מרקוס קול, "בבילון 5", פרק 19 בעונה 3, "Grey 17 Is Missing" :   We walk in the dark places that no one else will enter. We stand on the bridge, and no one may pass.  
קוד זה מתייחס לשני מקורות מ"שר הטבעות". הראשון הוא תיאור הסיירים מפיו של אראגורן בפני מועצת אלרונד:
| --- | --- |
  אנשים בודדים אנחנו, סיירי הצפון, ציידים. אך לתמיד נהיה ציידים של משרתי האויב.  — אראגורן :   Lonely men are we, Rangers of the North, hunters - but hunters ever of the servants of the Enemy  
השני מתייחס לעימות שבין גנדלף לבין הבאלרוג בגשר ממלכת מוריה, לפני שגרם להתמוטטות הגשר:
| --- | --- |
  עבור לא תעבור!  — גנדאלף :   You shall not pass!  
בנוסף, אראגורן התריע בפני גנדאלף כי ימות אם יכנס למוריה (שידועה גם בשם קהזד-דום); ב"בבילון 5", שגריר הוורלונים קוש מתריע בפני ג'ון שרידן כי ימות אם ילך לכוכב הצללים, שידוע בשם זאהדום. שניהם נופלים לתהום ומאוחר יותר חוזרים לחיים כדי לאחד את כוחות הטוב כנגד כוחות הרוע - גנדאלף האפור חוזר כגנדאלף הלבן, ושרידן חוזר כשבתוכו שריד מישותו של קוש הוורלוני. לקוש גם מספר הקבלות לגנדאלף, כאשר שניהם ישויות בעלות כוח שמאגדות חזרה את הכוחות, ושניהם מתפקדים כמורי דרך לשני הגיבורים הראשיים, אראגורן ושרידן.
יתרה מזאת, הבסת הצללים מסמנת את תחילת "העידן השלישי של בני האדם", ואילו הבסתו של סאורון מביאה לסוף העידן השלישי של הארץ התיכונה.
מלחמת הצללים שבעונתה השלישית של הסדרה היא המקבילה למלחמת הטבעת. הצללים, כסאורון, כבר הובסו בעבר, אך עם הזמן השיבו את כוחם וחזרו לפתוח במלחמה חדשה. גזעי הראשונים עזבו את שולי הגלקסיה, בדיוק כשם שהעלפים עזבו את הארץ התיכונה בדרך לוולינור.
אראגורן היה היורש החוקי לממלכות ארנור וגונדור. ארנור נחרבה ושושלת גונדור הסתיימה. עוצר גונדור - דנתור - תיעב את אראגורן וחשש פן יגזול ממנו את כסאו. במקביל, שרידן הכריז על ריבונותה של בבילון 5 מפני ממשל כדור הארץ, והוכרז כבוגד על ידי הנשיא קלארק. הן קלארק והן דנתור התאבדו לבסוף.
לצללים, כמו לסאורון, היו בני ברית שעבדו למענם, ושניהם תיפעלו שליטים: ב"בבילון 5" היו אלה הקיסר הסנטאורי קתרג'יה והנשיא קלארק, ואילו בשר הטבעות היו אלה סארומן ובתחילה גם תאודן מלך רוהאן. מר מורדן הוא שותפם חד הלשון של הצללים, בעוד גרימה לשון-נחש היה יועצו הבוגדני של תאודן שנשלח על ידי סארומן.
ניתן לייחס הקבלה נוספת בין "שר הטבעות" לבין "בבילון 5", והיא בין ג'ון שרידן לפרודו בגינס. בסוף "שיבת המלך", פרודו אינו יכול לשאת יותר את עולה של הטבעת, ולכן מציעים לו העלפים לנדוד עמם לוולינור. בסוף העונה החמישית של "בבילון 5", עורך שרידן מסע אחרון לצביר כוכבים "קוריאנה 6" ומוזמן על ידי לוריין להצטרף אל "הראשונים" במסעם אל מחוץ לשולי הגלקסיה.
שמותיהם של הנארנים כנראה לקוחים מספרו של ק.ס. לואיס, "דברי ימי נרניה", או מהשם "Narn i Chîn Húrin" שבספר "הסילמריליון" של טולקין. בנוסף, שמו של לוריין הוולארי (וגם ממלכת לות'לוריין של בני הלילית), הוא שמו של אחד "הראשונים" ב"בבילון 5".
לבסוף, הנרטיב המרכזי בין שתי היצירות שעוסק בעידן השלישי. דוגמה לכך ניתנת בדו-שיח שבין שרידן ודלן בפרק העונה הרביעית "Into The Fire", שמקביל לדבריו של גנדאלף לאראגורן בפרק "The Steward and the King" שבחלק החותם את ספרי "שר הטבעות".